Številka: 900-154/2017-4

Datum: 11. 5. 2017

**Z A P I S N I K A**

4. izredne seje Sveta Četrtne skupnosti Rožnik MOL, ki je bila v sredo, 10. 5. 2017 ob 17.00 uri na Cankarjevem vrhu na Rožniku.

Sejo je na podlagi 58. člena Statuta Mestne občine Ljubljana sklical in vodil predsednik Sveta Četrtne skupnosti Rožnik MOL Aleš Jenko (v nadaljevanju: predsedujoči).

**Na začetku seje je predsedujoči ugotovil, da je od 14 članov sveta na seji prisotnih 10 članov, kar je pomenilo, da je bil svet sklepčen in je lahko pričel z delom.**

**NAVZOČI ČLANI SVETA**: Boris Bavec, Mojca Bizjan, Tomaž Čučnik, Aleš Jenko, Manca Radić, Klemen Sodržnik, Vesna Škerl, Rebeka Tomšič, Živa Vidmar in Boštjan Weissenbach

**ODSOTNI ČLANI SVETA:** Selma Halilović, Rok Klemše, Uroš Logar in Matej Weissenbach

**OSTALI NAVZOČI:** Tina Štupica, Anto Bagarić in Vesna Kambič – vsi javni uslužbenci Službe za lokalno samoupravo MU MOL.

Predsedujoči je sejo pričel z naslednjim dnevnim redom:

D N E V N I R E D:

1. **Kulturna prireditev ob obletnici rojstva Ivana Cankarja – program ČS**

**AD1**

**Kulturna prireditev ob obletnici rojstva Ivana Cankarja – program ČS**

Člani sveta so se ob 17.00 uri dobili na zbirnem mestu pred Gostilno pri Čadu. Predsednik je uvodoma pozdravil vse prisotne, ter predstavil novo strokovno sodelavko Vesno Kambič, ki bo nadomestila Tino Štupica.

Prisotni so se nato skupaj sprehodili na Cankarjev vrh, kjer je Olepševalno društvo Rožna dolina pripravilo že tradicionalno kulturno prireditev ob obletnici rojstva pisatelja Ivana Cankarja. Organizacijo prireditve omogoča tudi Četrtna skupnost Rožnik, saj je že vrsto let v programu ČS.

Po zaključku uradnega dela kulturne prireditve, je predsedujoči dal na glasovanje naslednji

**Predlog SKLEPA 1/4izr:**

**Svet Četrtne skupnosti Rožnik ocenjuje, da je kulturna prireditev »Cankarjev dan«, ob obletnici rojstva Ivana Cankarja, v celoti uspela in se upa, da bo organizacija te prireditve uspešna tudi prihodnje.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep štev. 1/4izr. je glasovalo 10 članov.

**Sklep je bil sprejet.**

Seja je bila zaključena ob 19:00 uri.

Zapisala:

Tina Štupica

|  |  |
| --- | --- |
|  | Aleš Jenko  Predsednik Sveta  Četrtne skupnosti Rožnik  Mestne občine Ljubljana |